เรามีเพศสัมพันธ์ มีการป้องกันด้วยถุงยางอนามัยทุกครั้ง เดือนที่แล้วมีประจำเดือนมาปกติ มีเพศสัมพันธุ์ครั้งล่าสุด วันที่14 มีนาคม 65 ประจำเดือนจะมาครั้งถัดไปในวันที่ 20 มีนาคม เรามีธุระสำคัญจึงต้องกินยาเลื่อนประจำเดือน เรากินวันที่ 18 มีนาคม แต่มีเลือดเหมือนก่อนมีประจำเดือน แต่น้อย พอถึงวันที่ 20 ตอนเย็นเราหยุดกินยาเลื่อนประจำเดือน แต่ยังมีเลือดออกมาเหมือนช่วงวันที่ 18 เมื่อวันที่ 22 เรามีประจำเดือน มีอาการปวดท้อง คลื่นไส้ ปวดหลัง และมีเหมือนเนื้อเยื่ออะไรสักอย่างออกมาพร้อมกับประจำเดือน และมีอาการอาเจียน วันนี้วันที่ 23 มีเลือดประจำเดือนไหลแต่ไม่มาก แบบนี้คือท้องมั้ยคะ ช่วงนี้เรามีเรื่องเครียด ตอนเช้ากินส้มตำไก่ทอด เย็นเรากิน มาม่าเผ็ดกับข้าวผัด มีการดื่มน้ำอัดลม วันที่มีการอาเจียนเรานอนดูหนังเป็นเวลาหลายชั่วโมงเลยค่ะ
สวัสดีค่ะ หากมีเพศสัมพันธ์ โดยใช้ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ส่วนการที่คาดว่าประจำเดือนจะมาในวันที่ 20 มี.ค. เมื่อต้องการเลื่อนประจำเดือน ก็ควรต้องทานก่อนที่ประจำเดือนจะมาอย่างน้อย 3 วัน ดังนั้น หากเริ่มทานวันที่ 18 มี.ค. ก็อาจเลื่อนประจำเดือนไม่ทัน ดังนั้น การที่มีเลือดออกเล็กน้อยในที่ 18 มี.ค. ก็น่าจะเป็นประจำเดือนที่กำลังจะเริ่มมาค่ะ แล้วในวันที่ 22 เมื่อมีเลือดออกมาปริมาณพอควร ก็เท่ากับเป็นประจำเดือนค่ะ ส่วนอาการปวดท้อง คลื่นไส้ ปวดหลัง อาเจียน ก็น่าจะเป็นอาการที่พบร่วมในขณะมีประจำเดือนได้ หรือหากมีการทานอาหารรสจัดหลายๆ อย่าง รวมถึงน้ำอัดลม ก็อาจทำให้เกิดอาหารเป็นพิษ หรือกระเพาะอาหารอักเสบ และมีอาการดังกล่าวได้ค่ะ ดังนั้น ในช่วงนี้ ก็ควรงดทานอาหารรสจัด งดทานเผ็ด งดดื่มเครื่องดื่มต่างๆ ให้ทานอาหารที่ย่อยง่าย รสจืด ทานปริมาณที่พอดี ไม่มากไป และดื่มจิบน้ำเปล่าบ่อยๆ ค่ะ หากยังอาเจียน อาจทานยาแก้อาเจียน เช่น metoclopramide เป็นต้นสำหรับเนื้อเยื่อที่ออกมาพร้อมกับประจำเดือน ก็เป็นส่วนของเนื้อเยื่อบุโพรงมดลูก ไม่ได้ผิดปกติอะไร และไม่ใช่ลักษณะของการแท้งค่ะ เพราะหากเป็นตั้งครรภ์แล้วแท้ง ก็ต้องมีอาการขาดประจำเดือนมาก่อนค่ะ